# Službeni list C 58A/2020

| | ISSN 1977-1088 |
| --- | --- |
| Službeni list
  Europske unije | C 58A |
| | |
| Hrvatsko izdanje | Informacije i objave | Godište 63.21. veljače 2020. |

ISSN 1977-1088

Službeni list

Europske unije

C 58A

Hrvatsko izdanje

Informacije i objave

Godište 63.21. veljače 2020.

---

| Sadržaj | Stranica |
| --- | --- |
| | V.   Objave |
| | ADMINISTRATIVNI POSTUPCI |
| | Revizorski sud |
| 2020/C 58 A/01 | Oglas za slobodno radno mjesto ECA/2020/5 – Jedno radno mjesto službenika za sigurnost i zdravlje na radu – Predsjedništvo – Služba za pravna pitanja (Funkcijska skupina AD, razredi AD 6–AD 7) | 1 |

Sadržaj

Stranica

V.   Objave

ADMINISTRATIVNI POSTUPCI

Revizorski sud

2020/C 58 A/01

Oglas za slobodno radno mjesto ECA/2020/5 – Jedno radno mjesto službenika za sigurnost i zdravlje na radu – Predsjedništvo – Služba za pravna pitanja (Funkcijska skupina AD, razredi AD 6–AD 7)

1

---

| HR | |
| --- | --- |

HR

---

V. Objave

ADMINISTRATIVNI POSTUPCI

Revizorski sud

| 21.2.2020 | HR | Službeni list Europske unije | CA 58/1 |
| --- | --- | --- | --- |

21.2.2020

HR

Službeni list Europske unije

CA 58/1

---

Oglas za slobodno radno mjesto ECA/2020/5

Jedno radno mjesto službenika za sigurnost i zdravlje na radu

Predsjedništvo – Služba za pravna pitanja

(Funkcijska skupina AD, razredi AD 6–AD 7)

(2020/C 58 A/01)

O SUDU

Europski revizorski sud (Sud) vanjski je revizor Europske unije. Osnovan je 1977. godine te čini jednu od sedam institucija EU-a. Sjedište Suda nalazi se u Luxembourgu te je u njemu zaposleno oko 900 članova revizijskog, pomoćnog i administrativnog osoblja iz svih država članica EU-a.

Europski revizorski sud djeluje kao kolegij sastavljen od 27 članova (po jednog iz svake države članice EU-a). Revizori Suda provjeravaju jesu li sredstva EU-a točno prikazana u računovodstvenoj dokumentaciji, primjenjuje li EU pravilno svoja financijska pravila te ostvaruju li se politikama i programima EU-a predviđeni ciljevi i odgovarajuća vrijednost za uloženi novac.

Sud svojim radom doprinosi unaprjeđenju financijskog upravljanja EU-om te promiče odgovornost i transparentnost. Upozorava na rizike, upućuje na nedostatke i ističe uspjehe te pruža jamstva i daje smjernice donositeljima politika i zakonodavcima EU-a. Sud predstavlja svoja opažanja i preporuke Europskom parlamentu, Vijeću EU-a, nacionalnim vladama i parlamentima te široj javnosti.

Služba za pravna pitanja pruža pravne savjete i pomoć Sudu u svim područjima njegova djelovanja, uključujući savjete u vezi s ovlastima i nadležnostima Suda, pravnim pitanjima koja proizađu iz revizijskih aktivnosti Suda, kao i pitanjima povezanima s osobljem i upravom.

U svojoj ulozi neovisnog savjetnika Suda i u skladu s važećim propisima Služba za pravna pitanja preuzet će nove zadaće i u svoje redove primiti službenika za sigurnost i zdravlje na radu. Službenik za pravna pitanja dužan je obavljati svoje zadaće potpuno nepristrano i neovisno o drugim službama Suda kako bi se spriječio svaki mogući sukob interesa.

ŠTO NUDIMO

U skladu s člankom 29. stavkom 2. Pravilnika o osoblju za dužnosnike Europske unije (u daljnjem tekstu: Pravilnik o osoblju) Revizorski sud odlučio je pokrenuti postupak popunjavanja radnog mjesta službenika za sigurnost i zdravlje na radu (razredi AD 6 – AD 7) u Službi za pravna pitanja (Predsjedništvo) te sastaviti popis prikladnih kandidata u svrhu popunjavanja radnih mjesta koja se mogu osloboditi tijekom razdoblja valjanosti tog popisa. Na temelju članka 29. stavka 1. točaka od (a) do (c) Pravilnika o osoblju predmetni izvanredni postupak popunjavanja radnog mjesta za koje su potrebne posebne kvalifikacije odvija se usporedno s internim i međuinstitucijskim postupkom popunjavanja radnih mjesta kako bi se tijelu za imenovanja pružila mogućnost odabira među većim brojem kandidata.

Pod nadležnošću voditelja Službe za pravna pitanja službenik za sigurnost i zdravlje na radu obavljat će, među ostalim, sljedeće zadaće:

| — | organizacija provedbe cjelokupnog ocjenjivanja usklađenosti s važećim zakonskim i regulatornim odredbama u području sigurnosti i zaštite zdravlja na Sudu; |
| --- | --- |

—

organizacija provedbe cjelokupnog ocjenjivanja usklađenosti s važećim zakonskim i regulatornim odredbama u području sigurnosti i zaštite zdravlja na Sudu;

| — | doprinos izradi strategije Suda za unaprjeđenje sigurnosti i zaštite zdravlja njegova osoblja; |
| --- | --- |

—

doprinos izradi strategije Suda za unaprjeđenje sigurnosti i zaštite zdravlja njegova osoblja;

| — | praćenje i ocjenjivanje radnih uvjeta i upotrijebljenih resursa, ocjenjivanje i provedba analiza rizika i propisa čija je svrha spriječiti nezgode; |
| --- | --- |

—

praćenje i ocjenjivanje radnih uvjeta i upotrijebljenih resursa, ocjenjivanje i provedba analiza rizika i propisa čija je svrha spriječiti nezgode;

| — | redovito obilaženje prostorija Suda zajedno sa službama nadležnima za zgrade i sigurnost te izrada i vođenje evidencija sigurnosnih uvjeta/održavanja; |
| --- | --- |

—

redovito obilaženje prostorija Suda zajedno sa službama nadležnima za zgrade i sigurnost te izrada i vođenje evidencija sigurnosnih uvjeta/održavanja;

| — | u dogovoru s nadležnim službama doprinos izradi i ažuriranju planova za sigurnost i zaštitu zdravlja te za upozoravanje, uzbunjivanje, intervenciju i evakuaciju te informiranje o takvim planovima; |
| --- | --- |

—

u dogovoru s nadležnim službama doprinos izradi i ažuriranju planova za sigurnost i zaštitu zdravlja te za upozoravanje, uzbunjivanje, intervenciju i evakuaciju te informiranje o takvim planovima;

| — | pružanje internih savjeta o sigurnosti i zdravlju na radu; |
| --- | --- |

—

pružanje internih savjeta o sigurnosti i zdravlju na radu;

| — | doprinos izradi i organizaciji vježbi evakuacije; |
| --- | --- |

—

doprinos izradi i organizaciji vježbi evakuacije;

| — | održavanje odnosa s nadležnim tijelima na europskoj i nacionalnoj razini, posebice s luksemburškim inspektoratom rada, internim kontaktima na Sudu (Služba sigurnosti i zaštite, Liječnička služba, Uprava za informacije, radnu okolinu i inovacije, Odbor Suda za sigurnost i higijenu itd.) te s drugim tijelima nadležnima za kontrolu u područjima sigurnosti i zdravlja, kao i sa službama za hitnu pomoć u slučaju nesreće ili požara. |
| --- | --- |

—

održavanje odnosa s nadležnim tijelima na europskoj i nacionalnoj razini, posebice s luksemburškim inspektoratom rada, internim kontaktima na Sudu (Služba sigurnosti i zaštite, Liječnička služba, Uprava za informacije, radnu okolinu i inovacije, Odbor Suda za sigurnost i higijenu itd.) te s drugim tijelima nadležnima za kontrolu u područjima sigurnosti i zdravlja, kao i sa službama za hitnu pomoć u slučaju nesreće ili požara.

Osnovna mjesečna plaća za razred AD 6 (stupanj 1.) trenutačno iznosi 5 524,91 EUR, a za razred AD 7 (stupanj 1.) 6 251,08 EUR. U skladu s uvjetima predviđenima Pravilnikom o osoblju uz osnovnu plaću, koja podliježe unutarnjem oporezivanju EU-a i koja je oslobođena od nacionalnog oporezivanja, mogu se isplaćivati i određene naknade ovisno o osobnim okolnostima pojedinca i sastavu njegova kućanstva.

Za razred AD 6 potrebne su tri godine radnog iskustva, a za razred AD 7 potrebno je šest godina radnog iskustva.

Institucije EU-a imaju vlastiti mirovinski sustav i sustav socijalne sigurnosti koji se temelje na doprinosima odbijenima od plaće na izvoru. Djeca osoblja Suda imaju pravo na besplatan upis u europske škole.

ŠTO TRAŽIMO

I.   Kriteriji prihvatljivosti

U ovom postupku zapošljavanja mogu sudjelovati kandidati koji u trenutku roka za dostavu prijava ispunjavaju sljedeće uvjete prihvatljivosti:

1.   Pravni zahtjevi

U skladu s člankom 28. UFEU-a, kandidati moraju:

| — | biti državljani jedne od država članica Europske unije; |
| --- | --- |

—

biti državljani jedne od država članica Europske unije;

| — | uživati sva građanska prava; |
| --- | --- |

—

uživati sva građanska prava;

| — | imati ispunjene sve obveze u pogledu vojne službe koje su propisane zakonima o zapošljavanju; |
| --- | --- |

—

imati ispunjene sve obveze u pogledu vojne službe koje su propisane zakonima o zapošljavanju;

| — | dostaviti odgovarajuće dokaze o prikladnosti za obavljanje dužnosti. |
| --- | --- |

—

dostaviti odgovarajuće dokaze o prikladnosti za obavljanje dužnosti.

2.   Kvalifikacije

U skladu s člankom 5. Pravilnika o osoblju kandidati za popunjavanje predmetnog radnog mjesta moraju imati razinu obrazovanja koja odgovara završenom sveučilišnom studiju od najmanje triju godina, potvrđenu diplomom iz inženjerstva, arhitekture ili diplomom u području graditeljstva ili sigurnosti i zdravlja te radno iskustvo od najmanje tri godine koje mora biti izravno povezano sa zadaćama koje bi obavljali i koje mora biti stečeno u jednoj od država članica EU-a nakon stjecanja prethodno navedene diplome. Radno iskustvo mora biti stečeno najkasnije do konačnog roka za podnošenje prijava.

3.   Poznavanje jezika

Zbog prirode zadaća koje se obavljaju potrebno je znanje francuskog jezika koje odgovara najmanje razini C2 (u razumijevanju te usmenom i pismenom izražavanju) i znanje engleskog jezika koje odgovara najmanje razini C1 (u istim kategorijama kao i za francuski jezik).

Kako biste odredili razinu poznavanja stranih jezika, posjetite sljedeću internetsku stranicu:

http://europass.cedefop.europa.eu/hr/resources/european-language-levels-cefr.

II.   Posebni zahtjevi

Od kandidata će se zahtijevati:

| — | temeljito poznavanje važećih zakonskih i regulatornih odredbi u području sigurnosti i zaštite zdravlja; |
| --- | --- |

—

temeljito poznavanje važećih zakonskih i regulatornih odredbi u području sigurnosti i zaštite zdravlja;

| — | dobro poznavanje institucija EU-a; |
| --- | --- |

—

dobro poznavanje institucija EU-a;

| — | izvrsne međuljudske vještine, vještine argumentiranja, pregovaranja i rješavanja sukoba koje omogućuju interakciju sa svim razinama hijerarhije unutar Suda, od višeg rukovodstva pa sve do drugih kolega, kao i s drugim dionicima i svim vanjskim kontaktima; |
| --- | --- |

—

izvrsne međuljudske vještine, vještine argumentiranja, pregovaranja i rješavanja sukoba koje omogućuju interakciju sa svim razinama hijerarhije unutar Suda, od višeg rukovodstva pa sve do drugih kolega, kao i s drugim dionicima i svim vanjskim kontaktima;

| — | uslužnost u radu (usmjerenost na potrebe korisnika i pronalaženje rješenja) te potvrđenu sposobnost pridržavanja rokova/uputa i samostalnog rada, ali i rada u timu; |
| --- | --- |

—

uslužnost u radu (usmjerenost na potrebe korisnika i pronalaženje rješenja) te potvrđenu sposobnost pridržavanja rokova/uputa i samostalnog rada, ali i rada u timu;

| — | posjedovanje izvrsnih vještina usmene komunikacije i sastavljanja tekstova na radnim jezicima Suda, tj. na engleskom i francuskom; |
| --- | --- |

—

posjedovanje izvrsnih vještina usmene komunikacije i sastavljanja tekstova na radnim jezicima Suda, tj. na engleskom i francuskom;

| — | diskrecija i profesionalnost. |
| --- | --- |

—

diskrecija i profesionalnost.

Kao prednost smatrat će se:

| — | uzimajući u obzir Direktivu Vijeća (89/391/EEZ) (1), potvrda o položenom stručnom ispitu ili istovrijedno osposobljavanje potvrđeno diplomom u području sigurnosti, sprječavanja rizika i higijene koji moraju biti izdani u jednoj od država članica EU-a; |
| --- | --- |

—

uzimajući u obzir Direktivu Vijeća (89/391/EEZ) (1), potvrda o položenom stručnom ispitu ili istovrijedno osposobljavanje potvrđeno diplomom u području sigurnosti, sprječavanja rizika i higijene koji moraju biti izdani u jednoj od država članica EU-a;

| — | poznavanje njemačkog jezika koje odgovara najmanje razini B2 (u razumijevanju te usmenom i pismenom izražavanju). |
| --- | --- |

—

poznavanje njemačkog jezika koje odgovara najmanje razini B2 (u razumijevanju te usmenom i pismenom izražavanju).

III.   Postupak odabira

Na temelju prijava kandidata koji ispunjavaju uvjete prihvatljivosti povjerenstvo za odabir obavit će predodabir kandidata na temelju posebnih zahtjeva (koji su navedeni u točki II.). Nakon predodabira od (ne više od) 10 najboljih kandidata (2) zatražit će se da pripreme studiju slučaja u pisanom obliku te će biti pozvani na razgovor.

Nakon dovršetka tog postupka povjerenstvo za odabir sastavit će popis s (ne više od) pet prikladnih kandidata s najboljim rezultatima u pogledu posebnih zahtjeva utvrđenih u ovom Oglasu za slobodno radno mjesto (koji su navedeni u točki II.). Uspješni kandidati bit će navedeni abecednim redom.

Zapošljavanje kandidata obavljat će se u prvom redu u svrhu popunjavanja slobodnog radnog mjesta, a potom u skladu s potrebama službe i ovisno o raspoloživosti radnih mjesta.

Uvrštavanje na popis prikladnih kandidata ne znači da je kandidat stekao pravo na zapošljavanje. Za eventualno zapošljavanje kandidata isključivo je zaduženo tijelo Revizorskog suda za imenovanja. Popis će biti valjan do 31. prosinca 2020., pri čemu je taj rok moguće produžiti.

PRIJAVE

Rok za podnošenje prijava je 20. ožujka 2020. do 12.00 sati (po srednjoeuropskom vremenu).

Prijave se sastavljaju isključivo na engleskom ili francuskom jeziku i podnose isključivo popunjavanjem elektroničkog obrasca dostupnog u okviru oglasa za slobodno radno mjesto objavljenog na internetskim stranicama Suda:

https://www.eca.europa.eu/hr/Pages/JobOpportunities.aspx#page-search/index/lang/hr_HR.

Uz prijave je obvezno priložiti sljedeće dokumente:

| — | motivacijsko pismo (ne duže od jedne stranice i sastavljeno s pomoću obrasca za motivacijsko pismo u formatu Europass, vidjeti http://europass.cedefop.europa.eu/); |
| --- | --- |

—

motivacijsko pismo (ne duže od jedne stranice i sastavljeno s pomoću obrasca za motivacijsko pismo u formatu Europass, vidjeti http://europass.cedefop.europa.eu/);

| — | ažurirani životopis (ne duži od tri stranice i sastavljen s pomoću obrasca za životopis u formatu Europass, vidjeti http://europass.cedefop.europa.eu/); |
| --- | --- |

—

ažurirani životopis (ne duži od tri stranice i sastavljen s pomoću obrasca za životopis u formatu Europass, vidjeti http://europass.cedefop.europa.eu/);

| — | u relevantnim slučajevima, potvrdu o položenom stručnom ispitu ili diplomu o završenom istovjetnom osposobljavanju u području sigurnosti, sprječavanja rizika i higijene koji moraju biti izdani u jednoj od država članica EU-a. |
| --- | --- |

—

u relevantnim slučajevima, potvrdu o položenom stručnom ispitu ili diplomu o završenom istovjetnom osposobljavanju u području sigurnosti, sprječavanja rizika i higijene koji moraju biti izdani u jednoj od država članica EU-a.

Pri ocjenjivanju vaše prijave u obzir će se uzeti samo informacije navedene u vašem životopisu i motivacijskom pismu.

Pojedinosti navedene u prijavi smatrat će se vjerodostojnima i točnima te su stoga obvezujuće za podnositelja prijave.

Kandidati su dužni, ako se to smatra potrebnim, na zahtjev dostaviti pisani dokaz o svojoj razini obrazovanja, radnom iskustvu i poslovima koje trenutačno obavljaju.

Zainteresirani kandidati moraju ispuniti elektronički obrazac za prijavu u predviđenom roku. Podnositeljima prijava preporučujemo da ne čekaju do posljednjih nekoliko sati prije isteka roka za podnošenje prijave. Iskustvo pokazuje da se rizik od preopterećenja sustava povećava kako se približava rok za podnošenje prijava. Stoga u tom slučaju može doći do poteškoća u dostavljanju prijave u roku.

Prijave koje nisu sastavljene strogo u skladu sa svim navedenim uputama bit će odbačene.

POLITIKA ZAPOŠLJAVANJA

U skladu s politikom Suda o jednakim mogućnostima i člankom 1.d Pravilnika o osoblju Sud pozdravlja različitost i promiče jednake mogućnosti. Sud prihvaća prijave bez diskriminacije po bilo kojoj osnovi i poduzima mjere kojima se jamči zapošljavanje ravnomjernog broja muškaraca i žena, u skladu s odredbama članka 23. Povelje Europske unije o temeljnim pravima. Sud također provodi mjere za postizanje ravnoteže između poslovnog i privatnog života.

Ako je (zbog određenog oblika invaliditeta) potrebno poduzeti posebne mjere kako biste mogli sudjelovati u postupku odabira, molimo vas da nas pravodobno obavijestite slanjem e-poruke na sljedeću adresu: ECA-Recrutement@eca.europa.eu.

ZAŠTITA PODATAKA

Sud jamči da se svi osobni podatci kandidata obrađuju u skladu s odredbama Uredbe (EU) 2018/1725 Europskog parlamenta i Vijeća (3).

Dodatne informacije dostupne su u posebnoj izjavi o privatnosti u vezi s popunjavanjem slobodnih radnih mjesta na sljedećoj adresi:

https://www.eca.europa.eu/Lists/ECADocuments/Specific_Privacy_Statement_vacancies/Specific_Privacy_Statement_vacancies_HR.PDF.

Ako je određenim oglasom za slobodna radna mjesta ili pozivom na iskaz interesa predviđeno sastavljanje popisa s imenima uspješnih kandidata, taj će se popis objaviti na službenim (intranetskim/internetskim) stranicama Suda. Popis će biti dostupan na stranicama Suda do isteka njegove valjanosti. Napominjemo da imate pravo zatražiti da Sud izostavi vaše ime s objavljenog popisa uspješnih kandidata, što možete učiniti slanjem e poruke na ECA-recrutement@eca.europa.eu.

ZAHTJEV ZA PONOVNO RAZMATRANJE – ŽALBE I PRAVNI LIJEK – PRITUŽBE EUROPSKOM OMBUDSMANU

U slučaju da u bilo kojoj fazi postupka odabira smatrate da vam je određenom odlukom nanesena šteta, možete poduzeti korake navedene u nastavku.

I.   Zahtjev za ponovno razmatranje odluke koju je donijelo povjerenstvo za odabir

Povjerenstvu za odabir možete podnijeti obrazloženi pisani zahtjev za ponovno razmatranje odluke koju je donijelo. Takav je zahtjev potrebno podnijeti u roku od deset dana nakon što budete obaviješteni o odluci na sljedeću adresu: ECA-Recours@eca.europa.eu.

II.   Žalbe

U skladu s člankom 90. stavkom 2. Pravilnika o osoblju na odluku Suda o odbacivanju vaše prijave možete uložiti žalbu u roku od tri mjeseca nakon što budete obaviješteni o odluci. Žalbu je potrebno uputiti na sljedeću adresu:

| Glavni tajnik |
| --- |
| Europski revizorski sud |
| 12, rue Alcide De Gasperi |
| L-1615 Luxembourg |
| LUXEMBOURG |

Glavni tajnik

Europski revizorski sud

12, rue Alcide De Gasperi

L-1615 Luxembourg

LUXEMBOURG

III.   Pravni lijek

U skladu s člankom 91. Pravilnika o osoblju, ako se vaša žalba odbaci i tom vam se odlukom nanese šteta, možete podnijeti pravni lijek Sudu Europske unije. Pravni lijek mora podnijeti odvjetnik u roku od tri mjeseca od slanja obavijesti o odbacivanju žalbe.

IV.   Pritužbe Europskom ombudsmanu

Ako smatrate da je Europski revizorski sud nepravilno postupio pri obradi vaše prijave, imate pravo podnijeti pritužbu Europskom ombudsmanu nakon što ste prethodno stupili u kontakt s Revizorskim sudom u svrhu rješavanja spora. Predmetnu pritužbu potrebno je podnijeti u pismenom obliku u roku od dvije godine od saznavanja relevantnih činjenica. Na internetskim stranicama Europskog ombudsmana dostupan je elektronički obrazac za podnošenje pritužbe. Podnošenjem pritužbe Europskom ombudsmanu ne produžuju se prethodno navedeni rokovi za pravni lijek.

---

(1)  Direktiva Vijeća 89/391/EEZ od 12. lipnja 1989. o uvođenju mjera za poticanje poboljšanja sigurnosti i zdravlja radnika na radu (SL L 183, 29.6.1989., str. 1.).

(2)  Pod uvjetom da postoji dovoljan broj kandidata.

(3)  Uredba (EU) 2018/1725 Europskog parlamenta i Vijeća od 23. listopada 2018. o zaštiti pojedinaca u vezi s obradom osobnih podataka u institucijama, tijelima, uredima i agencijama Unije i o slobodnom kretanju takvih podataka te o stavljanju izvan snage Uredbe (EZ) br. 45/2001 i Odluke br. 1247/2002/EZ (SL L 295, 21.11.2018., str. 39.).

---